Publication: Magyar Közlöny
Issue: MK-1998-73 (Year: 1998, Number: 73)
Era: 1990-2004
Section: szóló 64/1996. (V. 3.) Korm. rendelet 4. §-ában a következő
Paragraph Index: 10

2. a) A Kormány a gazdaságot érintő koncepcionális kérdések véleményezésére, illetőleg gazdaságpolitikai döntéseinek elkészítésére Gazdasági Kabinetet létesít. A Gazdasági Kabinet megtárgyalja a Kormány számára készített gazdasági tárgyú, valamint költségvetési kötelezettségvállalást, illetőleg a folyó évi költségvetéstől eltérést eredményező előterjesztéseket. A Gazdasági Kabinet állást foglal az államháztartás reformjára vonatkozó koncepcionális kérdésekről, e területen a további munkálatok menetéről és módjáról, valamint összehangolja az államháztartási reformmal összefüggő feladatok végrehajtását. Ha a Gazdasági Kabinet véleményét, állásfoglalását igénylő előterjesztést a Kormány további előkészítésre, átdolgozásra vagy kiegészítésre visszaadta, azt a Gazdasági Kabinetnek ismételten meg kell tárgyalni.

Source: https://magyarkozlony.hu/hivatalos-lapok/5c083877c588e7a291d16b570da2c445f8404ff4/dokumentumok/5ed53aca51a1ae4838cbd31fb95686ca6abc862f/letoltes